Dalilin da yasa jam'iyyar APC mayar da Tinubu saniyar ware - Doyin Okupe ▷ NAIJ.COM
- Tsohon hadimin shugaban kasa Goodluck Jonathan, Doyin Okupe yayi zargin cewa jam'iyyar APC bata damawa da Ahmed Bola Tinubu
- Kamar yadda yace Kabilanci ne babban dalilin da yasa jam'iyyar bata dauki Bola Tinubu a bakin komai ba
- Ya bada wasu misalai inda yayi ikirarin cewa Kabilancin ne yasa wasu yan siyasar a baya basu kai labari ba
Hadimin tsohon shugaban kasa Goodluck Jonathan a fanin kafafen yadda labarai Dr. Doyin Okupe ya bayyana dalilin da yasa jam'iyyar APC ta mayar da Bola Ahmed Tinubu saniyan ware duk da cewa yana daga cikin jiga-jigan da suka kafa jam'iyyar. Hasali ma, ana masa kalon shugaba ne kawai a yankin kudu maso yamma.
Kamar yadda a rubuta a shafinsa na Facebook, yace duk da kasancewar Tinubu musulmi, Jam'iyyar APC bata dauke shi a bakin komai ba, domin nuna wariyar 'Kabilanci' wadda kuma itace matsala mafi girma da ke addabar Najeriya.
Dalilin da yasa jam'iyyar APC mayar da Tinubu saniyar ware - Okupe
Kamar yadda yace "kabilanci yayi wa Najeriya barna fiye da yadda mutane ke tunani. A wasu lokutan mutane suna yin kuskure wajen yiwa kabilanci kallon addini, Kabilanci yafi addini hadasa fitina a Najeriya nesa ba kusa ba.
''MKO Abiola musulmi ne amma da aski yazo gaban goshi, an juya masa baya a matsayinsa na dan jam'iyyar NPN da kuma lokacin da ya zama zababen shugaban kasa karkashin jam'iyyar SDP''
DUBA WANNAN: Jihohin da suke kan gaba wajen yawan bursunoni a Najeriya
Daga karshe Okupe yayi ikirarin cewa babu jam'iyyar adawa a kasan nan yanzu kuma hakan yana daya daga cikin dalilan da yasa Najeriya ta tsinci kanta cikin halin ha'ula'i.
Bola Tinubu Hausa News Dacta Doyin Okupe Jam'iyyar Apc Yan Siyasar Najeriya
Nigeria custom service Bridal makeup Nollywood actors Ankara dresses Nigerian navy recruitment form